EkBass/fiwiki-20250220-pages-articles huggingface dataset:
Manolo Escobar

Manuel García Escobar (19. lokakuuta 1931 Norias Daza, El Ejido, Almeria – 24. lokakuuta 2013 Benidorm, Alicante), joka tunnettiin paremmin nimellä Manolo Escobar, oli espanjalainen laulaja, joka lauloi copla andaluzaa ja espanjalaista laulua. Hän myös näytteli musikaalielokuvissa. Hänen tunnetuimpia laulujaan ovat ”El Porompompero”, ”Mi carro” (1969), ”La minifalda” ja ”Y viva España”, jonka sävelsi Leo Rozenstraten. ==Lähteet== ==Aiheesta muualla== * Luokka:Espanjalaiset laulajat Luokka:Espanjalaiset näyttelijät Luokka:Vuonna 1931 syntyneet Luokka:Vuonna 2013 kuolleet
Lauri Porra (albumi)

__NOTOC__ Lauri Porra on Stratovariuksen basistin Lauri Porran ensimmäinen sooloalbumi. Se on julkaistu vuonna 2005 levymerkillä Texicalli Records. == Kappaleet == Kaikki kappaleet kirjoittanut Lauri Porra, ellei toisin mainittu. # # # # # # # # # == Kokoonpano == === Muusikot === * Lauri Porra – bassokitara, tuottaja, sovittaja * Timo Kämäräinen – kitara (kappaleet 2-5) * Jussi Lehtonen – rummut (kappaleet 1, 5 ja 8) * Mikko Kaakkurinniemi – rummut (kappaleet 2, 4 ja 8) * Tuomo Prättälä – piano (kappaleet 1, 5 ja 7), sähköpiano (kappaleet 1, 4, 5 ja 7) * Janne Huttunen – torvisovitukset (kappale 2) * Alexi Laiho - kitara (kappale 8) === Tuotanto === * Mikko Raita – äänittäjä, miksaaja * Svante Forsbäck – masteroija * Aki Trygg – kansikuva * Jonna Ohrnberg – valokuvat == Arvostelut == * Imperiumi: 8/10Porra, Lauri - Lauri Porra Viitattu 1.12.2022. * Soundi: Soundi: Levyarvio ==Lähteet== == Aiheesta muualla == * Lauri Porra discogs.com -sivustolla Luokka:Vuoden 2005 esikoisalbumit Luokka:Suomalaiset jazzalbumit Luokka:Suomalaiset rockalbumit Luokka:Suomalaiset popalbumit
Jääpallon SM-kilpailu 1924

Vuoden 1924 jääpallon SM-kilpailuihin osallistui 13 joukkuetta. Mukana oli viiden vuoden tauon jälkeen joukkue myös Tampereelta, kun Tampereen Palloilijat osallistui kilpailuun. Mestaruudesta taistelivat samat joukkueet kuin aikaisempinakin vuosina. Loppuottelussa kohtasivat Viipurin Sudet ja HJK. Loppuottelussa HJK onnistui uusimaan mestaruutensa 4–1-voitolla. == Alkuerät == 1.kierros Joukkue #1 Tulos Joukkue #2 Vasa IS 3–2 Vasa IFK Tampereen Palloilijat 2–1 Vaasan Vasama 2.kierros Joukkue #1 Tulos Joukkue #2 Vasa IS 4–0 Tampereen Palloilijat Åbo IFK 6–5 Turun Palloseura Viipurin IFK 4–2 Viipurin Reipas Puolivälierät Joukkue #1 Tulos Joukkue #2 Viipurin Sudet 2–1 Viipurin IFK Helsingin Jalkapalloklubi 6–2 Kronohagens IF Vasa IS 2–2 Åbo IFK Helsingin IFK 2–2 Helsingin Palloseura Uusintaottelut Joukkue #1 Tulos Joukkue #2 Helsingin IFK 10–3 Helsingin Palloseura Åbo IFK VIS luovutti* Vasa IS * Vasa IS:n ja Turun IFK:n ensimmäinen Vaasassa pelattu ottelu päättyi tasan 2–2. Palloliitto määräsi uusintaottelun pelattavaksi Turussa seuraavana sunnuntaina, mutta vaasalaisten olisi pitänyt lähteä liikenneyhteyksien takia matkaan jo lauantaina. Vasa IS:n joukkueessa pelasi yhdeksän lyseolaista, eikä koulun rehtori suostunut antamaan heille lauantaipäivää vapaaksi koulutyöstä. Vasa IS:n kausi päättyi näin luovutukseen. == Välierät == Joukkue #1 Tulos Joukkue #2 Viipurin Sudet 6–4 Helsingin IFK Helsingin Jalkapalloklubi 9–2 Åbo IFK == Loppuottelu == 24\. helmikuuta 1924 Helsingissä Joukkue #1 Tulos Joukkue #2 Helsingin Jalkapalloklubi 4–1 (2–1) Viipurin Sudet == Lopulliset sijoitukset == Sija Joukkue 1\. Helsingin Jalkapalloklubi 2\. Viipurin Sudet 3.–4. Åbo IFK 3.–4. Helsingin IFK 5.–13. Helsingin Palloseura 5.–13. Vasa IS 5.–13. Viipurin IFK 5.–13. Kronohagens IF 5.–13. Viipurin Reipas 5.–13. Tampereen Palloilijat 5.–13. Vaasan Vasama 5.–13. Turun Palloseura 5.–13. Vasa IFK == Mestarijoukkue == HJK:n mestarijoukkue: Armas Saarinen, Feliks Siimes, Mauritz Lagerström, Yrjö Tuhkunen, Verner Eklöf, Niilo Tammisalo, Aarne Tolonen, Akseli Pietiläinen, Esko Pekonen, Kalle Fallström, Visa Lappalainen. ==TUL:n mestaruus== Työväen urheiluliiton jääpallomestaruudesta pelattiin ensimmäistä kertaa vuonna 1924. Kilpailuun osallistui viisi joukkuetta, neljä Helsingistä ja yksi Tampereelta. Helsinkiläisjoukkueet karsivat ensiksi pääsystä finaaliin Työväen Talviurheilujuhlille Tampereelle. Loppuotteluun suoraan selviytynyt Tampereen Kisa-Toverit kohtasi lopulta finaalissa Helsingin Jyryn. Ensimmäisen mestaruuden vei Jyry 2-6 voitolla.TUL:n liittotoimikunnan pöytäkirjat 1924 === Mestarijoukkue === Jyryn mestarijoukkue: Bruno Veckström, E.Lilja, Sven Präktig, Ontro Virtanen, Yrjö Timonen, Viljo Halme, H.Koskela, A.Salminen, Armas Savolainen, Reino Fri, Kaarlo Lehto. == Lähteet == Luokka:Jääpallon Suomen-mestaruuskilpailut Luokka:Vuoden 1924 jääpallo
HK Temirtau

HK Temirtau on kazakstanilainen jääkiekkojoukkue Temirtaun kaupungista. Kaudella 2012–2013 joukkueessa pelasivat muun muassa SM-liigastakin tutut Toni Dahlman, Teemu Elomo, Tomáš Jaško ja Joe Rullier. == Joukkue kaudella 2022–2023 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka Lähde: EliteProspectshttps://www.eliteprospects.com/team/19171/hk-temirtau Viitattu 10.10.2021. == Joukkueenjohto == * Päävalmentaja: * Apuvalmentaja: Lähde: EliteProspectshttps://www.eliteprospects.com/team/19171/hk-temirtau Viitattu 10.10.2021. == Lähteet == Luokka:Kazakstanilaiset jääkiekkoseurat
Eristysresistanssimittari

Eristysresistanssimittari eli eristysvastusmittari (engl. insulation resistance tester tai megohmmeter) on elektroniikassa ja sähkötekniikassa käytettävä korkeita resistanssiarvoja (tyypillisesti 1 MΩ–1 GΩ) mittaava laite. Yleensä mittausjännite on sadoista volteista tuhansiin voltteihin. Eristysresistanssimittaria käytetään tyypillisesti sähköasennusten tarkistamisessa. Sähköasennusten mittaamiseen tarkoitetut asennustesterit sisältävät yleensä toiminnon myös eristysresistanssin mittaamiseksi. Perinteisiä eristysresistanssimittarien valmistajia ovat mm. Fluke ja Megger. == Katso myös == *Sähköasennuksen käyttöönottotarkastus == Aiheesta muualla == *Eristysresistanssimittaus, Virtuaaliammattikorkeakoulu *Principles of Insulation Testing, Technical Bulletin; Cadick Corporation, 2002 *Fluke Tool Guide - Insulation Resistance Testers (IRTs) or Mega Ohm Meters, Alert Electrical Limited *Understanding Insulation Resistance Testing, Cole-Parmer (alkuperäismateriaali AEMC Instruments) Luokka:Mittalaitteet
Mika Pekkola

Mika Pekkola (s. 1979) on suomalainen kirjailija, tutkija ja suomentaja. Hän valmistui Jyväskylän yliopistosta yleisen historian alalta filosofian tohtoriksi 2010. Väitöskirjassaan Pekkola tarkasteli Erich Frommin näkemyksiä modernisaation kriisistä. Pekkola on kirjoittanut kaunokirjallisuutta, kääntänyt kirjoja suomeksi sekä toimittanut kirjoja. Hän on myös kirjoittanut lehtiin, kuten Voimaan, esimerkiksi meditaatiosta, feminismistä, yhteiskunnasta ja kirjallisuudesta. Pekkolan esikoisromaani ilmestyi vuonna 2012. Romaani käsitteli uskonnollista yhteisöä kauhuromantiikan genressä ja sen teemoja oli seksuaalinen vapautuminen, ystävyys ja kiihkouskovaisuuden ristiriita. Pekkolan toinen romaani Pyhän Antoniuksen tuli, oli historiallinen mysteeritarina, joka sijoittui keskiajan Eurooppaan pandemian aikoihin uskonsotien paikkeille ajallisesti. Asiatekstiä kirjoittessa Pekkola on asiallinen ja neutraali kirjoittaja. Hän on kääntänyt muun muassa Frommin kirjoja suomeksi. Mika Pekkola on syntynyt Haminassa, opiskellut Jyväskylässa ja asuu nykyään Espoossa. == Teokset == *Aamun kirkastus (Like, 2012) *Pyhän Antoniuksen tuli (Like, 2016) *Tämä. Matka ei mihinkään (Basam Books 2019). Yhdessä Mikko Väänäsen kanssa. *Terapiaa mielipuoliselle maailmalle. Erich Fromm ja radikaalihumanismin lupaus (Vastapaino 2019). Yhdessä Jarno Hietalahden kanssa. == Toimitetut teokset == *Vesa Kyllönen ja Mika Pekkola, Väen tunto – kirjoituksia estetiikasta ja politiikasta (Idiootti, 2012) *Kriittinen teoria ja Marx (SoPhi, 2011) == Suomennokset == *Erich Fromm, Unohdettu kieli (Vastapaino, 2007) *D.T. Suzuki & Erich Fromm, Zen ja psykoanalyysi (Basam Books 2012). Yhdessä Matti Rautaniemen kanssa. *Franco "Bifo" Berardi, Mahdollinen tulevaisuus ja voimattomuuden aika (Tutkijaliitto, 2019) *Michael Pollan, Tuntematon mieli: mitä uusi psykedeelien tutkimus opettaa (Like, 2021) == Lähteet == == Aiheesta muualla == *Mika Pekkola Liken sivuilla * Pyhän Antoniuksen tuli -haastattelu YLE:n Aamun kirjassa * Kiiltomadon arvostelu Pyhän Antoniuksen tulesta * Aamulehden arvostelu Aamun kirkastuksesta Luokka:Suomalaiset kirjailijat Luokka:Vuonna 1979 syntyneet Luokka:Elävät henkilöt
Fluke

Fluke (Fluke Corporation) on kansainvälinen elektroniikan ja sähkötekniikan mittalaitteita valmistava ja huoltava yritys. Fluken tuotteita ovat muun muassa: *yleismittarit *oskilloskoopit *eristysvastusmittarit *lämpömittarit ja lämpökamerat Suomessa toimii Fluke Finland Oy ja yrityksellä on Suomessa monia jälleenmyyjiä. == Aiheesta muualla == *Fluken kotisivut *Fluke / Suomi Luokka:Yhdysvaltalaiset elektroniikkayhtiöt
Yang Hyong-sop

Yang Hyong-sop (; 1. lokakuuta 1925 Hamhŭng – 13. toukokuuta 2022https://kcnawatch.org/newstream/1652567682-537865418/yang-hyong-sop- passes-away) oli pohjoiskorealainen poliitikko. Hänet valittiin Korkeimman kansanneuvoston presidiumin puheenjohtajaksi vuonna 1983, ja hän toimi tässä tehtävässä vuoteen 1998; hänen seuraajakseen tuli Kim Yong-nam. Yang oli aiemmin ollut vuodesta 1962 presidiumin varapuheenjohtajana ja toimi virassa myös puheenjohtajuutensa päätyttyä. Yang liittyi Korean demokraattisen kansantasavallan armeijaan vuonna 1950 ja opiskeli Moskovan valtionyliopistossa sekä Kim Il-sungin yliopistossa. Hänen vaimonsa oli Kim Il-sungin serkku Kim Shin-sook. Yang toimi lisäksi muun muassa Korean työväenpuolueen keskuskomitean sihteerinä ja maansa korkeakoulutuksen ministerinä. Hän oli puolueen politbyroon jäsen. == Lähteet == Luokka:Pohjoiskorealaiset poliitikot Luokka:Vuonna 1925 syntyneet Luokka:Vuonna 2022 kuolleet
Song Jong-sun

Song Jong-sun (; s. 11. maaliskuuta 1981 Pjongjang) on pohjoiskorealainen jalkapalloilija. Hän kuului joukkueeseen, joka sijoittui naisten jalkapallossa yhdeksänneksi vuoden 2008 kesäolympialaisissa Pekingissä.Song Jong-Sun Biography and Olympic Results | Olympics at Sports-Reference.com Hän oli yksi niistä viidestä Pohjois-Korean naisten jalkapallomaajoukkueen pelaajasta, jotka jäivät kiinni dopingista vuoden 2011 maailmanmestaruuskilpailuissa.BBC Sport: Women's World Cup: North Korea players fail dope tests == Lähteet == == Aiheesta muualla == * FIFA Player Statistics: SONG Jong Sun Luokka:Pohjoiskorealaiset jalkapalloilijat Luokka:Vuonna 1981 syntyneet Luokka:Elävät henkilöt
Cape Cross

Cape Cross (; ; ) on pieni niemi Luurankorannikolla Namibian länsiosassa. Eteläiseen Atlanttiin työntyvä niemi sijaitsee C34-valtatien tuntumassa noin 60 kilometriä Hentiesbaaista ja 120 kilometriä Swakopmundista pohjoiseen. ==Historia== Portugalin kuningas Juhana II määräsi vuonna 1484 purjehtija ja tutkimusmatkailija Diogo Cãon etsimään meritietä Intiaan ja Maustesaarille ja purjehtimaan etelään aiemmin tuntemattomille seuduille Afrikan länsirannikolla. Hänen oli määrä valita sieltä huomiota herättäviä paikkoja ja pystyttää sinne kiviristejä, joista käytettiin nimitystä padrão. Ensimmäisellä matkallaan, jonka arvellaan tapahtuneen vuonna 1482, Cão pääsi etelässä paikkaan, jota hän kutsui nimellä Monte Negro, mutta joka nykyään tunnetaan nimellä Cabo de Santa Maria. Se sijaitsee noin 150 kilometriä lounaaseen nykyisestä Benguelan kaupungista Angolassa. Toisella matkallaan, joka tapahtui vuosina 1484–1486, Cão pääsi tammikuussa 1486 Cape Crossina nykyään tunnettuun paikkaan, ollen ensimmäinen eurooppalainen tällä alueella. Matka ulottui noin 1 400 kilometriä kauemmaksi etelään kuin ensimmäinen matka. Tällä matkallaan hänen tiedetään pystyttäneen kaksi padrãota, ensimmäisen Monte Negroon ja toisen Cape Crossiin. Paikan nykyinen nimi juontuukin juuri tuosta padrãosta. Nykyisin matkailija voi löytää tältä paikalta kaksikin kopiota alkuperäisestä padrãosta. Cãon ensimmäinen matka tapahtui vain kuusi vuotta ennen kuin Bartolomeu Dias onnistui purjehtimaan Hyväntoivonniemen ympäri vuonna 1488. Toinen matka päättyi vain kaksi vuotta ennen tätä tapahtumaa. == Padrão== Cape Crossin alkuperäisen padrãon vei pois Saksan keisarikunnan laivaston SMS Falken päällikkö korvettikapteeni Gottlieb Becker. Padrão päätyi Berliiniin. Sen tilalle pystytettiin ensin yksinkertainen puuristi, ja kaksi vuotta myöhemmin kivinen replikaristi. 1900-luvun lopussa järjestettiin rahainkeräys, jonka tuloksena paikalle pystytettiin toinenkin kiviristi, joka on enemmän alkuperäisen kaltainen. Paikalla on siis nykyisin kaksi kiviristiä. Padrãon teksti kuuluu, suomeksi käännettynä: ==Hylkeiden suojelualue== Nykyään Cape Cross on luonnonsuojelualue, jonka omistaa Namibian valtio ja jonka nimi on Cape Cross Seal Reserve (’Cape Crossin hylkeidensuojelualue’). Siellä elää yksi maailman suurimmista afrikanmerikarhupopulaatioista. Namibiassa on kaksi paikkaa, jossa afrikanmerikarhujen määrää rajoitetaan metsästämällä, Lüderitz ja Cape Cross. Tähän metsästykseen on kaksi syytä: niin hankitaan hylkeennahkoja ja pyritään toisaalta suojelemaan rannikon kalakantoja liian suurilta hyljekannoilta. Hylkeenmetsästyksen merkityksestä kalakantoihin on olemassa erilaisia mielipiteitä: siinä missä Namibian hallituksen toteuttama selvitys toteaa, että hylkeet syövät enemmän kalaa kuin ihmiset sitä pyytävät, luonnonsuojelujärjestö Seal Alert South Africa arvioi, että hylkeet vähentävät ihmisten kalansaaliita vähemmällä kuin 0,3 prosentilla. ==Lähteet== ==Aiheesta muualla== *Republic of Namibia Ministry of Environment and Tourism: Cape Cross Seal Reserve *The Seals of Nam Luokka:Namibian maantiede Luokka:Namibian luonnonsuojelualueet Luokka:Tutkimusmatkailu
Jong Pok-sim

Jong Pok-sim (; s. 31. heinäkuuta 1985) on pohjoiskorealainen jalkapallopuolustaja. Hänen seuransa on 4.25 SC, ja hän on pelannut myös Pohjois-Korean naisten jalkapallomaajoukkueessa. Hän on osallistunut maailmanmestaruuskilpailuihin 2007 ja 2011.FIFA Women's World Cup: JONG Pok Sim Hän oli yksi niistä viidestä Pohjois-Korean joukkueen pelaajasta, jotka jäivät kiinni dopingista vuoden 2011 maailmanmestaruuskilpailuissa.BBC Sport: Women's World Cup: North Korea players fail dope tests == Lähteet == Luokka:Pohjoiskorealaiset jalkapalloilijat Luokka:Vuonna 1985 syntyneet Luokka:Elävät henkilöt
Ympäristöhistoria

Ympäristöhistoria on tutkimusta ihmisen ja luonnon vuorovaikutuksesta aikojen saatossa.Saikku 2008, s. 9–10 Perinteisestä historiankirjoituksesta poiketen ympäristöhistoria painottaa luonnon olosuhteiden aktiivista roolia ihmisen historiassa. Ympäristöhistorioitsijat tutkivat paitsi kuinka ihmiset ovat muokanneet ympäristöä, myös kuinka ympäristö on muokannut ihmistä. Ympäristöhistoria käsittelee myös ihmisten ajatuksia luonnosta, ja kuinka nämä ajatukset ovat ilmenneet kulttuurissa, uskonnossa, kirjallisuudessa ja taiteessa.Hughes 2008, s. 24–26 Ympäristöhistoria tieteenalana syntyi Yhdysvalloissa 1960- ja 1970-luvulla ympäristöliikkeen seurauksena, ja se oli aluksi vahvasti sitoutunut ympäristöliikkeen päämääriin. Tieteenala on sittemmin laajentunut huomattavasti, eikä se aja mitään tiettyä agendaa. Ympäristöhistorian tutkimuksen kohteille ominaisia piirteitä ovat yleensä pitkät aikajänteet,Myllyntaus 1991, s. 101 laajat maantieteelliset alueetMyllyntaus 1991, s. 103 ja ongelmakeskeisyys.Myllyntaus 1991, s. 108 Se on myös vahvasti monitieteellinen suuntaus, hyödyntäen laajasti humanistisia, yhteiskunta- ja luonnontieteitä.Myllyntaus 1991, s. 106 Ympäristöhistorialla on kolme keskeistä lähestymistapaa: materialistinen näkökulma korostaa ihmiskunnan taloudellisten ja teknisten toimien aiheuttamia muutoksia ympäristölle; kulttuuri- ja aatehistoriallinen näkökulma korostaa ihmisen luontokäsitystä; poliittinen ja yhteiskunnallinen näkökulma korostaa poliittisten prosessien merkitystä ihmisen ja luonnon suhteessa.Saikku 2008, s. 17 ==Lähteet== * **Saikku, Mikko: Globaalin ympäristöhistorian yhdysvaltalaisilla juurilla, s. 9–17 * **Myllyntaus, Timo, Ympäristöhistorian näkökulma, s. 93–114 ===Viitteet=== ==Aiheesta muualla== *European Society for Environmental History *Centre for World Environmental History, University of Sussex Luokka:Historia aiheittain historia
Kuivannon kirkko

Kuivannon kirkko on Kuivannon kylässä Orimattilassa sijaitseva Orimattilan seurakunnan kirkkorakennus. Kirkon on suunnitellut rakennusmestari Heikki Tiitola ja se on valmistunut vuonna 1931. Kuivantolaiset olivat toivoneet omaa rukoushuonetta jo 1700-luvulta lähtien, koska matka Orimattilan kirkkoon oli pitkä ja vaivalloinen. 1920-luvulla kyläläiset anoivat lupaa perustaa itselleen oman seurakunnan. Hanke kaatui kalleutensa takia ja lopullisesti toive omasta seurakunnasta jäi, kun Orimattilan seurakunta lupasi rakentaa kuivantolaisille oman kirkon. Sen suunnitteli tamperelainen rakennusmestari Heikki Tiitola. Kyläkirkon paikka oli jo aikaisemmin katsottu valmiiksi, ja se nousi korkealle Pippuranmäelle. Se valmistui vuoden 1931 lopulla ja vihittiin käyttöön 28. joulukuuta 1931. Jumalanpalvelus pidettiin joka toinen sunnuntai. Kirkontorniin hankittiin kaksi teräksistä kirkonkelloa. Alttaritaulu hankittiin myöhemmin, vuonna 1931. Sen maalasi taidemaalari Väinö Hervo. Alkuvaiheessa kirkossa oli urkuharmoni, vuodesta 2004 lähtien käytössä on ollut digitaaliset urut. Kirkon yhteydessä on 40-paikkainen seurakuntasali, joka voidaan yhdistää 160-paikkaiseen kirkkoon. Kirkossa ja sen ympäristössä on tehty kunnostuksia 1998–2000. Kirkkotekstiilit uusittiin vuonna 2003 tekstiilitaiteilija Maisa Kaarnan suunnittelemiin. ==Kuivannon hautausmaa== Kirkon vieressä on kuivantolaisten hautausmaa sankarihautoineen. Kirkkomaalla on myös Uudenkylän asevarikon räjähdyksessä vuonna 1965 surmansa saaneiden hauta ja muistokivi. == Lähteet == == Aiheesta muualla == Luokka:Päijät-Hämeen kirkkorakennukset Luokka:Orimattilan rakennukset ja rakennelmat Luokka:Suomen puukirkot
Celebesinjalokotka

Celebesinjalokotka (Nisaetus lanceolatus, aikaisemmin Spizaetus lanceolatus) on haukkojen heimoon kuuluva lintu. Se on kotoperäinen Indonesiassa. Sen elinpiiriä ovat pääasiassa subtrooppiset ja trooppiset kosteat alavat metsät mutta myös vuoristometsät 2 000 metrin korkeuteen saakka.. Sen populaatio on pienenemässä elinalueiden tuhoutumisen vuoksi.Birdlife.org viitattu 27.9.2012 Se on keskikokoinen, noin 64 cm pitkä, ruskea petolintu. Aikuisilla pää ja rinta ovat punaruskeat selvin merkein, siivet ovat tummanruskeat ja alta se on valkoinen mustin raidoin. Nuoren linnun pää ja alapuoli ovat valkoiset. Sitä tavataan Indonesiassa Sulawesin saarella ja sen lähisaarilla Butonilla, Munalla, Banggailla ja Sulalla. Sen ravinto koostuu pääasiassa linnuista, sisiliskoista, käärmeistä ja nisäkkäistä. ==Lähteet== Luokka:Haukat
The Fall (elokuva)

The Fall on vuonna 2006 Toronton elokuvajuhlilla ensi-iltansa saanut fantasiaelementtejä sisältävä intialais-yhdysvaltalainen draamaelokuva. Se perustuu Valeri Petrovin käsikirjoittamaan bulgarialaiseen elokuvaan Jo ho ho vuodelta 1981.http://offscreen.com/view/fall_tarsem Elokuvassa vuodepotilas lumoaa sairaalaan joutuneen tytön kertomalla tälle tarinaa autiolta saarelta, jossa seikkailevat sankarit, pahantekijät ja mielikuvitushahmot. Elokuvan on ohjannut Tarsem Singh ja sen pääosissa ovat Lee Pace ja Catinca Untaru. Teatterilevitykseen elokuva tuli vuonna 2008. == Näyttelijät == == Tuotanto == Tarsem Singh rahoitti elokuvan enimmäkseen itse saadakseen siitä enemmän oman visionsa mukaisen. Elokuvaa tehtiin neljä vuotta ja sitä kuvattiin yli kahdessakymmenessä maassa. Maailmanlaajuisesti elokuvan tuotto oli noin 3,2 miljoonaa Yhdysvaltain dollaria. === Kuvauspaikkoja === * Valkenbergin sairaala, Kapkaupunki, Etelä-Afrikka * Deadvlei, Namib-Naukluftin kansallispuisto, Namibia * Jantar Mantar, Jaipur, Intia * Lake Palace -hotelli, Udaipur, Intia * Kaarlensilta, Praha, Tšekki * Butterfly reef, Fidži * Sumatra, Indonesia * Andamaanit, Intia * Pangong Tso -järvi, Ladakh, Intia * Buland Darwaza, Fatehpur Sikri, Uttar Pradesh, Intia * Agra, Uttar Pradesh, Intia * Taj Mahal, Agra, Uttar Pradesh, Intia * Magnetic Hill, Ladakh, Intia * Lamayuru, Ladakh, Intia * Bali, Indonesia * Chand Baori -porraskaivo, Abhaneri, Rajasthan, Intia * Jodhpur, Rajasthan, Intia * Umaid Bhawanin palatsi, Jodhpur, Rajasthan, Intia * Buenos Airesin kasvitieteellinen puutarha, Buenos Aires, Argentiina * Colosseum, Rooma, Italia * Villa Adriana, Tivoli, Italia * Hagia Sofia, Istanbul, Turkki * Luxembourgin puisto, Pariisi, Ranska == Musiikki == Elokuvan musiikin on tehnyt Krishna Levy. Taustamusiikkina käytetään myös Ludwig van Beethovenin seitsemättä sinfoniaa. ==Lähteet== == Aiheesta muualla == * Luokka:Vuoden 2006 intialaiset elokuvat Luokka:Vuoden 2006 yhdysvaltalaiset elokuvat Luokka:Vuoden 2006 brittiläiset elokuvat Luokka:Uudelleenfilmatisoinnit Luokka:Tarsem Singhin ohjaamat elokuvat Luokka:Intialaiset fantasiaelokuvat Luokka:Intialaiset independent- elokuvat Luokka:Yhdysvaltalaiset fantasiaelokuvat Luokka:Yhdysvaltalaiset draamaelokuvat Luokka:Yhdysvaltalaiset seikkailuelokuvat Luokka:Brittiläiset seikkailuelokuvat Luokka:Brittiläiset draamaelokuvat
The Fall

The Fall tarkoittaa seuraavia asioita: * The Fall, brittiläinen rockyhtye * The Fall, Adramelechin EP * The Fall, Norah Jonesin albumi * The Fall, Gorillaz-yhtyeen neljäs albumi * The Fall, vuoden 2006 elokuva * The Fall, vuonna 2013 alkanut BBC:n draamasarja. == Katso myös == * Fall
Myhre

Myhre on seuraavien henkilöiden sukunimi: * Bjørn Myhre (1938–2015), norjalainen arkeologian professori * Lars Elton Myhre (s. 1984), norjalainen alppihiihtäjä * Lise Myhre (s. 1975), norjalainen sarjakuvapiirtäjä * Selma A. Myhre, lääkäri, jonka mukaan on nimetty Myhren oireyhtymä * Thomas Myhre (s. 1973), norjalainen jalkapallomaalivahti * Wenche Myhre (s. 1947), norjalainen laulaja ja näyttelijä.
Muuttolinnun aika

Muuttolinnun aika on Anssi Mänttärin ohjaama ja käsikirjoittama elokuva vuodelta 1991. Muuttolinnun aika käsittelee monien Mänttärin elokuvien tapaan perhetematiikkaa. Haastattelussa Mänttäri ei ole halunnut selittää elokuvaa mutta sanoo samassa yhteydessä, että jokaisella lapsella on oltava oikeus isään. Isän rooli on varta vasten kirjoitettu Antti Litjalle, eikä roolia Mänttärin mukaan voi esittää kukaan muu. Muutkin roolin Mänttäri on pitkälle hahmotellut suunnittelemiensa näyttelijöiden mukaan. Joidenkin roolien näyttelijät poikkeavat kuitenkin alkuperäisistä suunnitelmista. Taustaa, viitattu 27.9.2012 Aikalaisarviossa Litja saakin kiitosta: hän tekee "erään parhaimmista rooleistaan". Myös Mänttärin realistinen ote todetaan myönteisesti ja luonnehditaan elokuvan tarjoavan "hienovireistä bluesia ja aidosti hauskoja hetkiä". Huomiota saa kuitenkin tietynlainen huolimattomuus, esimerkiksi päähenkilön takin vaihtuminen kesken matkan. Arviot, viitattu 27.9.2012 ==Näyttelijät== ==Lähteet== Luokka:Anssi Mänttärin ohjaamat elokuvat Luokka:Suomalaiset draamaelokuvat Luokka:Vuoden 1991 suomalaiset elokuvat
Sofigate

Sofigate on vuonna 2003 perustettu digitalisaation ja bisnesteknologian johtamiseen ja kehittämiseen erikoistunut palveluyritys.Sofigaten yritysesittely, Sofigate.com Sofigate-konserniin kuuluvat Sofigate Group Oy, Sofigate Oy, Sofigate Services Oy, Sofigate Business Technologies Oy, Sofigate Sweden AB, Sofigate Aps, Sofigate Ltd ja Business Technology Forum Oy . Sofigaten palveluksessa on yli 550 työntekijää. Yrityksen seitsemän toimipistettä sijaitsevat Espoossa, Tampereella, Oulussa, Tukholmassa, Göteborgissa, Malmössä ja Kööpenhaminassa. Konsernin liikevaihto oli vuonna 2018 80 Me. == Palvelut == Sofigate tarjoaa asiakkailleen digitalisaation ja teknologian johtamisen ja kehittämisen konsultointi- ja asiantuntijapalveluita. Sofigate-konserniin kuuluva Business Technology Forum julkaisi uuden version alun perin vuonna 2009 julkaistusta Tietohallintomallista (Business Technology Standard) keväällä 2019. == Lähteet == == Aiheesta muualla == * Sofigate *Business Technology Standard * Angel Dive -video, tietohallintojohtajat laskeutuvat pää alaspäin Stadionin tornista Luokka:Suomalaiset tietotekniikkayhtiöt Luokka:Suomalaiset konsultointiyhtiöt
Tyypin 1936A hävittäjä

Tyyppi 1936A eli Narvik-luokka oli Saksan laivaston toisen maailmansodan aikainen alusluokka, joka jakautui kahteen alaluokkaan eli varsinaisiin tyypin 1936A ja tyypin 1936A Mob hävittäjiin. Luokkaan kuului kaikkiaan viisitoista 1938-1941 valmistettua alusta. == Suunnittelu == Luokan alukset oli aseistettu hyvin raskaasti ja ne muistuttivatkin lähinnä keveitä risteilijöitä. Pääaseistuksena oli 150 millimetrin tykit eikä normaalit 120-127 millimetrin tykit kuten liittoutuneiden vastaavissa aluksissa. Ne piti alun perin asentaa etukannelle kaksiputkisiin torneihin, mutta niiden valmistuksen viivästyessä tykit asennettiin alkusarjan aluksissa perinteisiin yksiputkisiin torneihin. Alusten propulsiojärjestelmänä oli korkeapaineturbiinit, joiden luotettavuus ei ollut paras mahdollinen. Samoin alusten merikelpoisuus oli heikohko keularakenteen ja raskaan etukannelle sijoitetun tykkitornin seurauksena. Propulsio ongelmat saatiin korjattua tyypin 1936A Mob aluksissa. == Alukset == Tyypin 1936A hävittäjätKoop, Gerhard & Schmolke, Klaus-Peter s. 24 Nimi Telakka Kölinlasku Vesille Valmis Kohtalo Z23 Deutsche Schiff- und Maschinenbau, Bremen 15. marraskuuta 1938 20. syyskuuta 1939 14. syyskuuta 1940 Vaurioitunut ilmahyökkäyksessä korjauskelvottomaksi 12. elokuuta 1944 poistettu palveluksesta 21. elokuuta Ranskalle sotakorvauksena nimellä Leopard romutettu 1951 Z24 DeSchiMAG, Bremen 2. tammikuuta 1939 7. maaliskuuta 1940 23. lokakuuta 1940 uponnut ilmahyökkäyksessä 25. elokuuta 1944 lähellä Le Verdonia Z25 DeSchiMAG, Bremen 15. helmikuuta 1939 16. maaliskuuta 1940 30. marraskuuta 1940 Ranskalle nimellä Hoche romutettu 1958 Z26 DeSchiMAG, Bremen 1. huhtikuuta 1939 2. huhtikuuta 1940 11. tammikuuta 1941 upotettu Barentsinmeren taistelussa 29. maaliskuuta 1942 Z27 DeSchiMAG, Bremen 27. joulukuuta 1939 1. elokuuta 1940 26. helmikuuta 1941 upotettu 28. joulukuuta 1943 Biskajanlahdella Z28 DeSchiMAG, Bremen 30. marraskuuta 1939 20. elokuuta 1940 9. elokuuta 1941 uponnut ilmahyökkäyksessä 3. maaliskuuta 1945 lähellä Sassnitsia Z29 DeSchiMAG, Bremen 21. maaliskuuta 1940 15. lokakuuta 1940 9. heinäkuuta 1941 Britannialle ja edelleen Yhdysvalloille upotettu heikon kunnon vuoksi 16. joulukuuta 1946 Skagerrakiin Z30 DeSchiMAG, Bremen 15. huhtikuuta 1940 8. joulukuuta 1940 15. marraskuuta 1941 Norjalle ja edelleen Britannialle. maalilaiva ja romutettu 1949 == Lähteet == * * * === Viitteet === *
Vuohenpuksio

Vuohenpuksio (Simmondsia chinensis) on vuohenpuksiokasvien (Simmondsiaceae) heimon ainoa laji. Se on kuivalla aavikolla elävä pensas, joka tunnetaan myös nimellä jojoba. Sitä esiintyy luontaisesti Pohjois-Amerikassa, Yhdysvalloissa Kaliforniassa ja Arizonassa ja Pohjois-Meksikossa. Viljeltynä lajia kasvaa muilla mantereilla Etelä-Amerikassa, Aasiassa, Australiassa ja eri puolilla Afrikkaa. Lajille tiedetään useita hyötykäyttötapoja. == Lähteet == * Germplasm Resources Information Network (GRIN) == Aiheesta muualla == * Kassu – Kasvien suomenkieliset nimet: Vuohenpuksio eli jojoba (Simmondsia chinensis) * ITIS: Simmondsia chinensis * United States Department of Agriculture (USDA): Simmondsia chinensis Luokka:Vuohenpuksiokasvit
Suolasavikka

Suolasavikka (Blitum nuttallianum) on yksivuotinen laji revonhäntäkasvien Chenopodioideae-alaheimossa (aik. savikkakasvit). Sitä esiintyy Pohjois- Amerikassa laajasti Yhdysvaltojen ja Kanadan alueella lukuun ottamatta kaakkoista Yhdysvaltoja ja koillista Kanadaa. Lisäksi muualla Amerikassa Meksikossa ja Argentiinassa. Satunnaisena tulokkaana lajia on tavattu myös Euroopassa. == Lähteet == * Germplasm Resources Information Network (GRIN) * United States Department of Agriculture (USDA) === Viitteet === Luokka:Revonhäntäkasvit
Toivo Emil Uotila

Toivo Emil (T. E.) Uotila (2. heinäkuuta 1897 Lammi – 30. maaliskuuta 1947 Helsinki)Toivo Emil Uotilan kuolinilmoitus (maksullinen artikkeli) Helsingin Sanomat 1.4.1947, HS Aikakone. Viitattu 22.3.2018. oli suomalainen kielitieteilijä. Hän oli Helsingin yliopiston suomalais-ugrilaisen kielentutkimuksen dosentti vuodesta 1933Otavan Iso tietosanakirja, Otava 1966, osa 9 p. 540 ja väitteli samoin 1933 permiläisten kielten äännehistoriasta.Itkonen, Erkki. 1947. T. E. Uotila †. Virittäjä 51: 203–206. Suomalaisen Tiedeakatemian jäsen Uotila oli vuodesta 1935. Hänen tärkeimpiä myöhempiä julkaisujaan on komin kielen suuri murresanakirja Syrjänischer Wortschatz (1942), jonka Uotila toimitti Yrjö Wichmannin kokoelmista. Vastaava udmurtin kielen sanakirjaprojekti jäi Uotilan varhaisen kuoleman takia kesken (ilmestyi 1987 Mikko Korhosen loppuunsaattamana). Uotilan kokoamia kominkielisiä tekstejä on Suomalais-ugrilainen seura julkaissut 1980-luvulta alkaen viisi osaa nimellä Syrjänische Texte. ==Lähteet== Luokka:Suomalaiset kielitieteilijät Luokka:Vuonna 1897 syntyneet Luokka:Vuonna 1947 kuolleet
Rikkatattari

RikkatattariKurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 80) eli rikkatatar (Fagopyrum tataricum) on yksivuotinen tattarin eli viljatattaren sukuinen tatarkasvi, jota esiintyy Aasiassa. Se on enintään 70 senttimetriä korkeaksi kasvava ruoho, jonka korvaketupet ovat hieman karvaisia. Erona tattariin rikkatattarilla lehtiruoti on lehtilavan pituinen ja lehtilapa tavallisesti pituuttaan leveämpi. Terttumainen tai huiskilomainen kukinto on harsu. Yksittäiset kukat ovat 2 millimetriä ja niiden kehä vihertää. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Suomen Lajitietokeskus: Rikkatattari – Fagopyrum tataricum Luokka:Tatarkasvit
Karheapillike

Karheapillike (Galeopsis tetrahit) on yksivuotinen pillikelaji, joka kasvaa 20:stä 70:een senttimetriä korkeaksi. Sen varsi on vankka, nivelten alapuolilta paksuuntunut, runsaasti sukasellinen ja tavallisesti nystykarvainen. Varren sukaset ovat alaspäin siirottavia, pitkiä, karkeita ja kellertäviä. Lehdet ovat puikeita, isohampaisia ja suippukärkisiä. Kukan tavallisesti punainen teriö on 1,5–2 senttimetriä pitkä. Teriön alahuulen keskiliuska on toisinaan hyvin samannäköisestä lajista peltopillikkeestä (Galeopsis bifida) eroten lähes neliömäinen ja kärjestään tylppä tai pyöreä. Karheapillikkeen luonnollinen levinneisyysalue kattaa koko Euroopan ja Siperian lounaisosat. Se on levinnyt ihmisen mukana Pohjois-Amerikkaan. Karheapillike on ravintokasvina ainakin seuraaville perhosille eli gammayökkösille (Autographa gamma), vyömessinkiyökkösille (Diachrysia chrysitis) ja pillikemittareille (Perizoma alchemillatum). == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Viitteet == == Aiheesta muualla == * Pinkka, Lajintuntemuksen oppimisympäristö: Karheapillike (Galeopsis tetrahit) * Luontoportti: Karheapillike (Galeopsis tetrahit) * Pohjolan kasvien pauloissa: Galeopsis tetrahit – karheapillike * Kassu – Kasvien suomenkieliset nimet: Karheapillike (Galeopsis tetrahit) * Funet: Karheapillike (Galeopsis tetrahit) * ITIS: Galeopsis tetrahit * United States Department of Agriculture (USDA): Galeopsis tetrahit Luokka:Pillikkeet
Unto Uotila

Unto Uuno Uotila (30. joulukuuta 1910 Tampere – 14. huhtikuuta 1977 Helsinki) oli suomalainen lääkäri ja professori. Uotilan vanhemmat olivat isännöitsijä Frans Eevert Uotila ja Elise Maria Hellsten ja puoliso vuodesta 1941 Hilkka- Liisa Tiisala. Hän tuli ylioppilaaksi Tampereen klassillisesta lyseosta 1929 ja valmistui lääketieteen lisensiaatiksi 1937. Väitöstutkimustaan Uotila puolusti jo 1934, lääketieteen ja kirurgian tohtori hänestä tuli 1937. Uotila oli Helsingin yliopiston yliopiston patologisen anatomian professori 1945–1946 ja oikeuslääketieteen professori vuodesta 1946.Otavan Iso tietosanakirja, Otava 1966, osa 9 p. 540 Uotilaa on pidetty alalla uuden ajan airuena, hän loi jo 1930-luvulla suhteita Yhdysvaltoihin opiskellessaan siellä.Duodecim-lehti Uotila kehitti muun muassa menetelmän määritellä mikroskooppisesta leikkeestä määrällisesti kilpirauhasen kolloidi. Hän osoitti myös, että aivoissa hypothalamus erittää ainetta, joka stimuloi hypofyysin kilpirauhasta vapauttavan hormonin eritystä. Aine on sittemmin tunnistettu hormoniksi "thyrotrophin-releasing hormone" (TRH).Uppslagsverket Finland Uotilan mukaan on nimetty nuoren endokrinologin Unto Uotila -palkinto, jota on jaettu vuodesta 1987 lähtien.Unto Uotila -palkinto ==Lähteet== Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Vuonna 1910 syntyneet Luokka:Vuonna 1977 kuolleet
Vuoriraudakki

Vuoriraudakki (Sideritis montana) on Euroopassa esiintyvä yksivuotinen huulikukkaiskasvi. Sen varsi on kauttaaltaan siirottava- ja valkokarvainen ja kasvaa kymmenestä 40:een senttimetriä korkeaksi. Lehdistä varsilehdet ovat suikeita ja harvaan sahahampaisia, kukinnon tukilehdet soikeita niistä ylimmät tavallisesti ehytlaitaisia. Kukinto koostuu tavallisesti lukuisista noin kuusikukkaisista valekiehkuroista. Teriö on kaksihuulinen ja enintään kellomaisen verhiön mittainen. Teriön ylähuuli on ehyt ja mustanruskea, alahuuli kolmiliuskainen ja keltainen. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == *Kassu – Kasvien suomenkieliset nimet: Vuoriraudakki (Sideritis montana) *ITIS: Sideritis montana *United States Department of Agriculture (USDA): Sideritis montana *Flora of China: Sideritis montana Luokka:Huulikukkaiskasvit
Z26

Z26 oli Saksan laivaston tyypin 1936A hävittäjä toisessa maailmansodassa. == Valmistus == Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 1. huhtikuuta 1939. Alus laskettiin vesille 2. huhtikuuta 1940 ja valmistui 11. tammikuuta 1941.Koop, Gerhard & Schmolke, Klaus-Peter s. 24 == Palvelus == Alus upotettiin 29. maaliskuuta 1942. == Lähteet == * * === Viitteet === Luokka:Tyypin 1936A hävittäjät Luokka:Saksalaiset toisen maailmansodan hävittäjät
Briitta Simpson

Ida Briitta Simpson (o.s. Pennanen; 30. kesäkuuta 1898 Saarijärvi – 17. tammikuuta 1988 New York) oli amerikansuomalainen kirjailija.Suomen Kirjailijat 1945–1980, Simpson, Ida Briitta, sivu 639, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Kansakoulun käynyt Simpson työskenteli parturina vuosina 1918–1928, kotiapulaisena Kanadassa, ja työntekijänä F.W. Dodges McGraw Hill kirjakustantamossa New Yorkissa 1958–1963. Simpsonin vanhemmat olivat kirvesmies Emil Pennanen ja Matilda (o.s. Kuusenmäki). Simpsonin puoliso oli Otto Napoleon Valpas vuosina 1921–1930 ja Walter Henrik Simpson vuosina 1935–1952. == Teoksia == * Minä menen Amerikkaan : muistelmateos. WSOY 1956, 2. painos 1957 * Unelmajunalla Meksikoon : matkakertomus. WSOY 1965 == Lähteet == * * Kymenlaakson kirjailijat : Briitta Simpson === Viitteet === == Aiheesta muualla == * Ylen Elävä arkisto : Syyskuussa 1965 esitetyssä Naisten nurkka : Amerikan terveisiä-ohjelmassa kirjailija Brita Simpson kertoo juuri tekeillä olevasta Meksikon matkakirjastaan sekä elämästään New Yorkissa Luokka:Amerikansuomalaiset henkilöt Luokka:Suomalaiset kirjailijat Luokka:Vuonna 1898 syntyneet Luokka:Vuonna 1988 kuolleet
Haavayrtti

Haavayrtti eli euroopanhaavayrtti (Sanicula europaea) on sarjakukkaiskasveihin kuuluva monivuotinen ruoho, joka kasvaa lehdoissa. Lajilla on paksu juurakko. Pitkäruotiset aluslehdet kasvavat ruusukkeena ja niiden lapa on viisiosainen. Varressa on tavallisesti yksi lehti. Haavayrtin kukinto on kerrannaissarja, jonka pikkusarjat ovat tiheän mykerömäisiä. Teriöt ovat punertavia tai valkoisia. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas 2022: (Euroopan)haavayrtti (Sanicula europaea) – levinneisyys Suomessa. * Luontoportti: Haavayrtti (Sanicula europaea) Luokka:Sarjakukkaiskasvit
Poilikki

Poilikki (Bifora radians) on sarjakukkaiskasvien laji, jota esiintyy Etelä- Euroopassa. Poilikki on yksivuotinen kalju ruoho, joka kasvaa 15–30 senttimetriä korkeaksi. Sen lehtien lavat ovat yhdestä kahteen kertaa parilehdykkäiset. Kukinnon pääsarjat ovat suojuksettomia ja pikkusarjat suojuksellisia. Hedelmä koostuu hedelmysparista, jotka ovat melkein pallomaisia, harjuttomia, mutta kurttupintaisia. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Integrated Taxonomic Information System (ITIS): Bifora radians * United States Department of Agriculture (USDA): Bifora radians Luokka:Sarjakukkaiskasvit
Isosudenporkkana

Isosudenporkkana (Ammi majus) on sarjakukkaiskasvien laji, jota esiintyy Etelä-Euroopassa. == Ulkonäkö ja koko == Isosudenporkkana on yksivuotinen ruoho, joka kasvaa 30–100 cm korkeaksi. Sen lehdet ovat kaksi tai kolme kertaa parilehdykkäisiä, lehdykät ovat liuskaisia. Kukinnon pääsarjan suojuslehdet ovat kapealiuskaisia, pikkusarjan suojuslehdet äimämäisiä. Kukkien teriöt ovat valkoisia. Hedelmä on munan- tai päärynänmuotoinen ja kapeaharjuinen. == Levinneisyys == Esiintyy hajanaisesti pitkin Etelä-Suomea, suhteellisen harvinainen.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 16.12.2017. == Kuvia == Tiedosto:Ammi majus Sturm8.jpg|Vanha piirros kasvin eri osista. Tiedosto:Ammi majus 002.JPG|Kukinto. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Kasviatlas 2022: Isosudenporkkanan (Ammi majus) levinneisyys Suomessa. *Suomen Lajitietokeskus: Isosudenporkkana (Ammi majus) *ITIS: Ammi majus *United States Department of Agriculture (USDA): Ammi majus *Flora of China: Ammi majus * Dr. Duke's Phytochemical and Ethnobotanical Databases: Ammi majus] Luokka:Sarjakukkaiskasvit
Seppo Hyttinen

Seppo Antero Hyttinen (12. heinäkuuta 1927 Paltamo – 23. toukokuuta 2014) oli suomalainen Paltamossa asunut kirjailija. Hyttinen kävi keskikoulun Kajaanissa ja kauppaopiston Helsingissä. Hän työskenteli ennakontarkastajana Paltamon verotoimistossa. == Teoksia == * Verot verta juovat: pakinakokoelma ; kuvitus Seppo Syrjä. Gummerus 1965 * Katastroohvi: romaani. Gummerus 1966 * Vierivät vuodet: romaani. Gummerus 1973 * Nero veromies: näytelmä. Paltamon kesäteatteri 1975 * Itsenäinen yrittäjä: näytelmä. Kajaanin kaupunginteatteri 1977 * Vierivät vuodet: näytelmä. Lahden kaupunginteatteri 1978, VR:n Järvenpään näyttämö 1979 == Lähteet == * * Kainuun nykykirjailijoita: Seppo Hyttinen Kajaanin kaupunginkirjasto. == Aiheesta muualla == * Seppo Hyttinen Kirjasampo.fi:ssä Luokka:Suomalaiset kirjailijat Luokka:Vuonna 1927 syntyneet Luokka:Vuonna 2014 kuolleet
Hoodia gordonii

Hoodia gordonii (syn. Scytanthus gordonii, Stapelia gordonii) on Afrikassa kasvava oleanterikasvi. Se on piikikäs sukkulenttikasvi, jota esiintyy Afrikan eteläosassa Etelä-Afrikassa ja Namibiassa. Lajia käytetään lääke- ja koristekasvina. == Lähteet == * Germplasm Resources Information Network (GRIN) * The Plan List Luokka:Oleanterikasvit
Lauri Kaarto

Lauri Armas Kaarto (sukunimi vuoteen 1954 Marjakaarto; 7. tammikuuta 1927 Kemi – 10. huhtikuuta 2000 Helsinki) oli suomalainen kirjailija. Kaarron vanhemmat olivat puuseppä Aarne Armas Marjakaarto ja Aili Karoliina Illikainen. Hän kävi keskikoulun Kemin lyseossa 1940–1944. Kaarto on toiminut freelance- radiotoimittajana, Pohjalainen-lehden päätoimittajana, myyntipäällikkönä, Kaarta Oy:n toimitusjohtajana 1968–1972 ja vapaana kirjailijana. Kaarto oli perustamassa Pohjoiset Kirjailijat ry:tä ja hän toimi yhdistyksen puheenjohtajana ja varapuheenjohtajana. Muutettuaan 1971 Kemistä Helsinkiin Kaarto oli perustamassa Vantaan Kirjailijat ry:tä ja hän oli myös Espoon Kirjailijat ry:n hallituksen jäsen. Kaarto oli Suomen Kirjailijaliiton johtokunnan jäsen 1969–1972. == Teoksia == * Lähestyvät askeleet : seikkailuromaani. Karisto 1953 * Muuri : romaani. Karisto 1956 * Portti : romaani. Karisto 1958 * Veturi : romaani. Karisto 1960 * Huoneenrakentajat : romaani. Karisto 1963 * Mökkihöperöt : humoristinen romaani. Karisto 1965 * Jämptiä niin : radiokuunnelma. 1976 == Lähteet == * * Kemin lyseon lukion seniorit : Lauri Kaarto * Kirjasampo.fi : Lauri Kaarto Luokka:Suomalaiset kirjailijat Luokka:Vuonna 1927 syntyneet Luokka:Vuonna 2000 kuolleet
Jaakko Ahde

Jaakko Erkki Ahde (29. tammikuuta 1928 Viipuri – 11. heinäkuuta 1996 Lahti) oli suomalainen perämies, pakinoitsija ja kirjailija. Ahde kirjoitti kaksi sotavuosiin sijoittuvaa romaania joista romaani Voronkovilaiset kuvasi talvisotaa venäläisten näkökulmasta ja romaani Tulen ja raudan rannat puolestaan kuvasi Hangon rintaman taisteluja jatkosodan alussa 1941. Ahde kirjoitti myös yli 900 pakinaa Etelä-Suomen Sanomiin vuosina 1978–1996. == Teoksia == * Voronkovilaiset : romaani. Gummerus 1974 * Tulen ja raudan rannat : romaani. Gummerus 1975 == Lähteet == * * Päijäthämäläisiä kirjailijoita : Jaakko Ahde Luokka:Suomalaiset kirjailijat Luokka:Pakinoitsijat Luokka:Vuonna 1928 syntyneet Luokka:Vuonna 1996 kuolleet
Kotkan Laulumiehet

Kotkan Laulumiehet on suomalainen mieskuoro, joka on perustettu vuonna 1935. Ensimmäisen ulkomaanmatkansa kuoro teki 1955 Norjaan ja Ruotsiin. Muut ulkomaiset konserttimatkat on tehty Tanskaan, Saksaan, Hollantiin, Tšekkoslovakiaan, Sveitsiin, Unkariin, Itävaltaan, Kanadaan, USA:han, Venäjälle, Viroon, Italiaan, Puolaan, Espanjaan ja Portugaliin. Vuonna 1967 Laulumiehet voitti musiikkineuvos Jukka Hapuojan johtamana amatöörikuorojen sarjan suurissa kuorokilpailuissa Scheveningenissä Hollannissa ja hänen johdollaan kuoro sijoittui mitaleille kaikissa Sulasolin mieskuorokilpailuissa 1970-luvulla. Toimintansa aikana Laulumiehet on julkaissut kolme omaa äänilevyä. Kuoroa johtaa nykyisin Mikko Hauhia. ==Kuoronjohtajat== * Kuoroa ovat johtaneet Antti Salmivaara, Niilo Heimola, Jukka Hapuoja, Olavi Nieminen, Hannu Koivisto, Reijo Paavola, Antti Koivisto ja Mikko Hauhia. ==Julkaisut== * Kotkan laulumiehet on levyttänyt kolme kertaa: vuonna 1962, 1977 ja 1983. 75-vuotisjuhlakonsertin DVD julkaistiin vuonna 2011. ==Lähteet== *www.kotkanlaulumiehet.fi Luokka:Suomalaiset mieskuorot Luokka:Kotkan kulttuuri
Kalle Heikkinen

Kalle Olavi Heikkinen (11. helmikuuta 1929 Helsinki – 13. syyskuuta 1989) oli suomalainen puunkäsittelijä ja kirjailija. == Teoksia == * Heidän hovimaailmansa: Radiokuunnelma. Yleisradio, Lapin maakuntaohjelma 1967 * Metsäläisen arkea: Yksinpuhelu. Yleisradio, Lapin maakuntaohjelma 1967 * Tässäkö kaikki: Radiokuunnelma. Yleisradio, Lapin maakuntaohjelma 1969 * Pakenijat: Radiokuunnelma. Yleisradio 1970 * Isäjumalan topparoikka: Romaani. Pohjoiset kirjailijat, Rovaniemi 1973 * Merimiehet: Romaani. Pohjoiset kirjailijat, Rovaniemi 1978 * Onnenmaa: Romaani. Lehtijussi, Pirkkala 1980 * Erään myytin anatomia: Romaani. Pohjoiset kirjailijat, Rovaniemi 1982 == Lähteet == * * Kirjasampo.fi: Kalle Heikkinen. Luokka:Suomalaiset kirjailijat Luokka:Vuonna 1929 syntyneet Luokka:Vuonna 1989 kuolleet
Decade (Waltarin albumi)

Decade on metalliyhtye Waltarin toinen kokoelma-albumi. Se on julkaistu vuonna 1998. == Kappaleet == # # # # # # # # # # # # # # # # # Kappaleet 14 ja 17 on nauhoitettu livenä Arabia-hallissa, Helsingissä vuonna 1997.http://www.discogs.com/Waltari-Decade/release/973884 == Kokoonpano == * Kärtsy Hatakka – laulu, basso, kosketinsoitin * Sami Yli-Sirniö – kitara, bassokitara kappaleessa 4 * Jariot Lehtinen – kitara (kappaleet: 2, 3, 6, 8, 9, 11, 14, 17), laulu kappaleessa 15 * Roope Latvala – kitara (kappaleet: 2, 3, 6, 8, 9, 11, 14, 17) * Janne Parviainen – rummut == Lähteet == == Aiheesta muualla == * * Luokka:Vuoden 1998 kokoelma-albumit Luokka:Waltarin albumit Luokka:Mikko Karmilan tuottamat albumit
Decade

Decade voi tarkoittaa: == Musiikissa == * Decade, Neil Youngin albumi * Decade, Waltarin albumi * Decade, Dr. Awesomen albumi * Decade: Greatest Hits, Duran Duranin albumi == Katso myös == * Decade 1998–2002, Dir En Greyn albumi * Decade 2003–2007, Dir En Greyn albumi
Z27

Z27 oli Saksan laivaston tyypin 1936A hävittäjä toisessa maailmansodassa. == Valmistus == Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 27. joulukuuta 1939. Alus laskettiin vesille 1. elokuuta 1940 ja valmistui 26. helmikuuta 1941.Koop, Gerhard & Schmolke, Klaus-Peter s. 24 == Palvelus == Alus upotettiin Biskajanlahden taistelussa 28. joulukuuta 1943. == Lähteet == * * === Viitteet === Luokka:Tyypin 1936A hävittäjät Luokka:Saksalaiset toisen maailmansodan hävittäjät
Z28

Z28 oli Saksan laivaston tyypin 1936A hävittäjä toisessa maailmansodassa. == Valmistus == Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 30. marraskuuta 1939. Alus laskettiin vesille 20. elokuuta 1940 ja valmistui 9. elokuuta 1941.Koop, Gerhard & Schmolke, Klaus-Peter s. 24 == Palvelus == Alus upotettiin 6. maaliskuuta 1945. == Lähteet == * * === Viitteet === Luokka:Tyypin 1936A hävittäjät Luokka:Saksalaiset toisen maailmansodan hävittäjät
Pauli Maso

Pauli Antero Maso (14. toukokuuta 1929 Vilppula – 5. elokuuta 2019 Vilppula)Kuolinilmoitus. KMV-lehti 5.9.2019, s. 7 oli suomalainen kirjailija. Maso kirjoitti kaksi romaania. Romaani Elokuun illassa punainen kuu kertoo elokuisen puintipäivän ja sitä seuraavan illan tapahtumista pienessä maalaiskylässä. Romaani Kaksi eteen ja lyhyt kuvaa puolestaan nuoren pojan kasvamista 1940-luvun sotavuosina kotirintaman hämäläisessä maalaiskylässä. == Teoksia == * Elokuun illassa punainen kuu : romaani. WSOY 1962 * Kaksi eteen ja lyhyt : romaani. WSOY 1985 == Lähteet == * * Kirjasampo.fi : Pauli Maso ===Viitteet=== Luokka:Suomalaiset kirjailijat Luokka:Vuonna 1929 syntyneet Luokka:Vuonna 2019 kuolleet
Z30

Z30 oli Saksan laivaston tyypin 1936A hävittäjä toisessa maailmansodassa. == Valmistus == Alus tilattiin 23. huhtikuuta 1938 Deutsche Schiff- und Maschinenbaulta Bremenistä, missä köli laskettiin 15. huhtikuuta 1940. Alus laskettiin vesille vielä saman vuoden lopulla 8. joulukuuta ja valmistui 15. marraskuuta 1941.Koop, Gerhard & Schmolke, Klaus-Peter s. 24 == Palvelus == Liittoutuneet ottivat aluksen valvontaansa 6. toukokuuta 1945 Norjassa. Alus siirrettiin Britannian hallintaan ja sitä käytettiin maalilaivana. Alus romutettiin 1949. == Lähteet == * * === Viitteet === Luokka:Tyypin 1936A hävittäjät Luokka:Saksalaiset toisen maailmansodan hävittäjät
Duty Freedom

Duty Freedom on Waltarin solistin Kärtsy Hatakan ensimmäinen sooloalbumi, joka julkaistiin vuonna 2010. == Kappaleet == # # # # # # # # # # ;Bonuskappale # * == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == Luokka:Vuoden 2010 esikoisalbumit Luokka:Suomalaiset albumit Luokka:Avantgardemetallialbumit
Deadly Fairytales

Deadly Fairytales on suomalaisen melodisen death metalin yhtyeen Gandalfin ensimmäinen studioalbumi. Se on julkaistu vuonna 1998 levymerkillä Wicked World Records. == Kappaleet == # # # # # # # # # # == Kokoonpano == * Jari Hurskainen – laulu * Sami Vauhkonen – rytmikitara * Timo Nyberg – soolokitara * Kirka Sainio – basso, kosketinsoitin * Nalle Österman – rummut === Muut tekijät === * Kaisa Jouhki – laulu * Anssi Kippo – tuottaja, äänittäjä * Jussi Jauhiainen – avustava äänittäjä * Mika Jussila – masteroija == Arvostelut == * Soundi: ==Lähteet== == Aiheesta muualla == * * Deadly Fairytales discogs.com -sivustolla Luokka:Vuoden 1998 esikoisalbumit Luokka:Gandalfin albumit